**Usmernenie k hodnoteniu žiakov v súvislosti s mimoriadnou situáciou spôsobenej prerušením vyučovania v škole  v  školskom roku 2021/2022- aktualizácia usmernenia zo dňa 20. 4. 2020 a 19. 11. 2020**

V súlade s Usmernením Ministerstva školstva, vedy, výskumu a športu zo dňa 20. 4. 2020, v súlade s Metodickým usmernením ŠPÚ k obsahu a organizácii výchovno-vzdelávacieho procesu v ZŠ platné od 26. 10. 2020 a na základe uznesenia Pedagogickej rady zo dňa 7. 9. 2021 upravujeme hodnotenie a klasifikáciu žiakov v šk. roku 2021/2022

**Doplnenie k zásadám hodnotenia:**

**Základné princípy hodnotenia žiakov v čase prerušeného vyučovania v školách:**

* zabezpečiť spravodlivosť pri hodnotení každého žiaka rešpektovaním individuálnych podmienok na domácu prípravu a dištančné vzdelávanie,
* sústrediť pozornosť na poskytovanie slovnej spätnej väzby,
* akceptovať jedinečnosť podmienok žiakov na vzdelávanie.

# Zásady hodnotenia:

1. **Nehodnotenie** predmetov v ročníkoch 5. – 9. - výtvarná výchova, telesná a športová výchova, informatika, finančná gramotnosť, hudobná výchova, etická výchova, náboženská výchova, technika, informatická výchova, cvičenia zo SJL - nakoľko dištančnou formou vzdelávania nie je možné zabezpečiť ciele uvedených predmetov kvalitnou/plnohodnotnou realizáciou.

**Nehodnotenie** predmetov žiakov s mentálnym postihnutím v ročníkoch 5. – 9. - výtvarná výchova, telesná a športová výchova, informatika, hudobná výchova, etická výchova, náboženská výchova, pracovné vyučovanie, informatika.

**Nehodnotenie**  hudobnej výchovy, telesnej a športovej výchovy v 1.-4. ročníku, vzhľadom na mimoriadne opatrenia MŠVVaŠ SR vo výchovno-vzdelávacom procese súvisiace s epidemiologickým ochorením COVID 19.

***Tento bod sa uplatňuje v prípade, že v uvedených ročníkoch bude prerušenie vyučovania (čiže dištančné vzdelávanie) v rámci jednotlivých polrokov školského roka 2021/2022 dlhšie ako 50% vyučovania.***

1. **Hodnotenie** sa počas prerušeného vyučovania v školách realizuje formou klasifikácie**,** ale **hlavne slovným hodnotením,** ktoré má charakter konštruktívnej spätnej väzby poskytovanej žiakom počas učenia sa. Má motivačný charakter (pomenovať žiakom chyby, ktoré robia a navrhnúť postup pri ich odstraňovaní). Priebežné hodnotenie má značne individualizovaný charakter, zohľadňuje vekové a individuálne osobitosti žiaka a prihliada na jeho momentálnu psychickú i fyzickú disponovanosť.
2. **V prvom ročníku** sa záverečné hodnotenie realizuje formou **slovného hodnotenia, od 2. ročníka po 9. ročník sa záverečné hodnotenie realizuje klasifikáciou, mimo predmetov, ktoré sú uvedené v bode 1.**

***Tento bod sa uplatňuje v prípade, že v uvedených ročníkoch bude prerušenie vyučovania (čiže dištančné vzdelávanie) v rámci jednotlivých polrokov školského roka 2021/2022 dlhšie ako 50% vyučovania.***

***V prípade realizácie vzdelávania v prezenčnej forme vo viac ako 50% v rámci jednotlivých polrokov školského roka 2021/2022 sa bude záverečné hodnotenie realizovať klasifikáciou vo všetkých ročníkoch a všetkých predmetoch.***

1. **Doplnenie k získavaniu podkladov na hodnotenie:**

Podkladmi na hodnotenie výchovno-vzdelávacích výsledkov žiakov počas prerušeného vyučovania môžu byť:

* portfólia žiackych prác
* rozhovory so žiakmi, konzultácie s rodičmi
* projekty
* riešenia komplexných úloh
* tematické práce
* samostatné praktické práce
* plnenie dištančných úloh
* výsledky testov a písomných skúšok.

**Postup do vyššieho ročníka:**

V čase mimoriadnej situácie je vo výnimočných prípadoch možné určiť pred postupom do vyššieho ročníka preskúšanie u tých žiakov 2. stupňa ZŠ, ktorí zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania. Preskúšanie je možné najskôr dva mesiace po obnovení vyučovania v školách alebo do 31. 8. 2022. O preskúšaní žiaka rozhoduje pedagogická rada.

Schválené pedagogickou radou dňa 07. 09. 2021 Mgr. Peter Novák

riaditeľ školy